i 



769 



Foruden det paa de ovenfor nævnte danske Expeditioner 

 indsamlede Materiale indeholder Botanisk Museums Herbarium 

 tillige Exemplarer samlede af Berggren og Öberg og skænkede 

 af Riksmuseet i Stockholm, samt Exemplarer samlede paa den 

 2den tyske Nordpolsexpedition. 



Bearbejdelsen af disse rige Samlinger, som for en Del 

 ogsaa indeholde Spiritusmateriale, har givet til Resultat, at 

 Antallet af de for Grønland kjendte Arter er bleven betydeligt 

 forøget, bl. a. med adskillige for Videnskaben nye Arter og 

 flere nye Slægter. Indsamlingerne og Undersøgelserne i Naturen 

 ere endvidere blevne foretagne i en saadan Udstrækning, at 

 Floraen langs Grønlands Vestkyst fra Upernivik eller i det 

 mindste fra Vaigattet til Sydspidsen maa siges at være godt 

 undersøgt, og jeg har i Betragtning af det rige Materiale, jeg 

 har haft til Undersøgelse , og i Betragtning af, at jeg selv har 

 haft Lejlighed til to Gange at berejse Grønland, anseet mig 

 berettiget til væsentlig at støtte mig til, hvad jeg selv har seet. 

 Naar jeg derfor i Litteraturen har fundet Arter opgivne som 

 forekommende ved Grønlands Kyster, uden at jeg har fundet 

 dem der eller i de mig tilgængelige Samlinger, har jeg 

 ment at maatte antage, at disse Angivelser beroede paa urigtig 

 Bestemmelse eller anden Fejltagelse, især naar plantegeografiske 

 Grunde forøvrigt gjorde deres Optræden ved Grønlands Kyster 

 usandsynlig. Men ogsaa adskillige Arter, af hvilke der fandtes 

 Exemplarer i de herværende Samlinger, har jeg udskudt, fordi 

 de paagjældende Exemplarer kun fandtes i ældre Samlinger 

 iiiden anden Lokalitets-Angivelse end »Grønland», medens de 

 savnedes i alle nøjagtigt etiketterede Samlinger. Berettigelsen 

 til at udskyde disse Arter ligger dels i Rigdonmien af det mig 

 tilgængelige Materiale, dels i, at flere Kilder til Fejltagelse let 

 kunne paavises. En af de mest bekjendte og desværre ikke 

 sjeldne Kilder, Forbytning af Etiketter, har sikkert ogsaa været 

 tilstede her, hvilket er saa meget mere sandsynligt, som man 

 i flere af de herværende ældre Algesamlinger ofte tinder flere 



